मराठी भाषा दिन

मराठी राजभाषा दिन किंवा मराठी भाषा दिन हा १ मे रोजी महाराष्ट्रभर साजरा केला जातो. 
 १ मे १९६० रोजी महाराष्ट्र राज्याची स्थापना झाली अन् मराठी भाषिकांचे राज्य अस्तित्वात आल्यामुळे हा १ मे रोजी मराठी राजभाषा दिन म्हणून इ.स. १९६५ पासून अधिकृतपणे साजरा केला जातो.

अनेक वेळा सर्व सामान्यांकडून मराठी राजभाषा दिवस आणि मराठी भाषा गौरव दिन याची गफलत केली जाते.
 मराठी राजभाषा दिवस आणि मराठी भाषा गौरव दिन हे दोन्ही दिवस भिन्न स्वरुपाचे आहे. 

महाराष्ट्र राजभाषा अधिनियम, १९६४ नुसार "महाराष्ट्राची अधिकृत राजभाषा मराठी असेल" असे तत्कालीन मुख्यमंत्री वसंतराव नाईक यांनी घोषित केले.  महाराष्ट्र स्थापनेवेळी राज्यकारभार इंग्रजी भाषेतून चालत होते. मराठीला राजभाषेचा दर्जा राज्य स्थापने वेळी नव्हता. तत्कालीन वसंंतराव नाईक सरकारने मराठी राजभाषा अधिनियम पारित करून पुढे मराठी भाषा संवर्धनासाठी भरीव उपक्रम हाती घेतले. राज्यात ठिकठिकाणी मराठी भाषा शिकविण्यासाठी प्रशिक्षण वर्ग उघडण्यात आली.  मराठी भाषेचा सर्वांगाने परिचय करून देण्यासाठी “राज्यभाषा परिचय” हे पुस्तक तयार केले गेले.  मराठी भाषेचा राज्यातील शासन व्यवहारात वापर करण्याचे धोरण राबविण्यासाठी महाराष्ट्र शासनाच्या  निर्णयानुसार भाषा संचालनालय स्थापन झाले.
 १ मे मराठी भाषा दिनाला जागतिक मराठी भाषा दिन असेही म्हणतात.

 मराठी भाषा गौरव दिन 

ज्ञानपीठ पुरस्कार विजेते मराठी कवी कुसुमाग्रज यांचे महाराष्ट्राच्या सांस्कृतिक क्षेत्रातील योगदान महत्त्वपूर्ण असल्याने त्यांना अभिवादन म्हणून २१ जानेवारी, २०१३ रोजी महाराष्ट्र शासनाने त्यांचा जन्मदिवस "२७ फेब्रुवारी" हा मराठी भाषा गौरव दिन म्हणून घोषित केला. 
 "मराठी राजभाषा दिन" आणि मराठी भाषा गौरव दिन हे दोन्ही दिवस वेगवेगळे असून मराठी भाषेसंदर्भातील महत्त्वाचे आहेत.

 अभिजात मराठी दिन 

इ.स. २०२४ च्या, ३ ऑक्टोबर रोजी अभिजात भाषा हा दर्जा मराठी भाषेला केंद्र सरकारने दिला.

 हे सुद्धा पहा 
 मराठी भाषा
 मातृभाषा

संदर्भ

वर्ग:मराठी भाषा
वर्ग:जागतिक प्रतिवार्षिक दिनपालन
वर्ग:महाराष्ट्रातील विशेष दिवस
वर्ग:महाराष्ट्र